RESOLUCIÓN do 23 de abril de 2007 pola que se convoca un curso de actualización na normativa de tráfico e seguranza viaria, que se desenvolverá a través da internet.
ACADEMIA GALEGA DE SEGURIDADE — III. OUTRAS DISPOSICIÓNS — 02/05/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización dun curso de actualización na normativa de tráfico e seguranza viaria, que se desenvolverá a través da internet, que deberá desenvolverse conforme as seguintes bases:
Obxectivos.
-Coñecer as últimas novidades lexislativas e normativas relacionadas co tráfico e as súas variables máis importantes.
-Dotar os policías dunha formación actualizada no terreo do tráfico e a seguranza viaria, de grande importancia dentro dos seus cometidos profesionais.
-Asegurar o correcto tratamento da temática relativa ao tráfico e á seguridade viaria no tocante á regulamentación, documentación, sancións e procedemento sancionador.
Destinatarios.
O curso vai dirixido ao persoal das forzas e corpos de seguridade en xeral, tendo preferencia os membros das policías locais e da policía autonómica que non fixesen ningún curso a través desta modalidade.
Inscrición.
A inscrición será totalmente gratuíta.
Prazas e selección.
Ata 75 prazas, que serán outorgadas por rigorosa orde de entrada de solicitudes, tendo en conta o disposto na epígrafe de destinatarios.
Solicitudes.
1. O prazo para a presentación de instancias rematará o día 15 de maio, ás 14.00 horas.
2. O persoal que desexe participar neste curso cubrirá a instancia que figura no anexo desta publicación, ou na páxina web
http://agasp.xunta.es.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase desde o 23 de maio ao 14 de xuño e terá unha valoración de carga horaria de 25 horas lectivas.
Contido.
Módulos:
I. Novidades lexislativas en materia de tráfico.
II. O novo RXC: modificacións das normas de circulación e comportamento. Alcoholemia.
III. Denuncias. Requisitos. O procedemento sancionador de tráfico.
Relación de admitidos.
A relación do persoal admitido farase pública o día 18 de maio, a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono: 986 59 02 41.
Formulación definitiva de inscrición para os alumnos admitidos.
O persoal seleccionado, segundo a listaxe que se fixese pública, deberá inscribirse na plataforma de formación en liña, á que se accede a través da páxina web da Agasp (
http://agasp.xunta.es
). Para isto terá de prazo desde as 14.00 horas do día 18 de maio ata as 14.00 horas do día 21 de maio.
Requirimentos técnicos mínimos para os equipamentos dos alumnos.
Os requirimentos técnicos para usar a web dos cursos da AGASP (baseada nunha ferramenta de aprendizaxe electrónica ou e-learning) son de nivel básico:
-Hardware.
A configuración mínima dun PC doméstico (en xeral, calquera con menos de cinco anos) é suficiente.
-Software.
Calquera navegador web actual (de versión recente) sobre calquera sistema operativo de uso común.
Por exemplo:
-En windows pódense empregar o Mozilla Firefox, o Opera ou o Internet Explorer.
-En Linux pódese empregar o Firefox, o Konqueror ou o Opera.
-Comunicacións.
Para acceder á estrutura de xestión do curso abonda unha conexión de baixa velocidade (por exemplo: unha conexión telefónica con módem a 40 Kbps permite interactuar comodamente coa ferramenta de xestión do curso).
Temporalización dos contidos e probas parciais.
Neste procedemento os contidos do curso irán sendo facilitados aos alumnos en etapas sucesivas, do seguinte xeito:
-Primeiro módulo: o día 23 de maio, do que haberá un exame tipo test con tempo limitado, a elixir entre o día 29 maio ás 20.00 horas e o día 30 de maio ás 11.30 horas; o alumno terá a necesidade de superalo para poder continuar no curso.
-Unha vez superada esta proba, os alumnos terán acceso ao segundo módulo, do que haberá tamén unha proba, a elixir entre o día 5 de xuño ás 20.00 horas e o día 6 de xuño ás 11.30 horas.
-E por último, no caso de superala, terá acceso ao último módulo que tamén comportará a realización dunha proba, a elixir entre o día 11 de xuño ás 20.00 horas e o día 12 de xuño ás 11.30 horas.
Proba final e certificado de aproveitamento.
O persoal que superase as probas anteriores poderá optar a un certificado de aproveitamento, para o cal deberá superar unha proba presencial final do conxunto dos contidos que terá lugar o día 14 de xuño, ás 17.30 horas, na sede da Academia Galega de Seguridade Pública, o que lle dará acceso a este certificado. Noutro caso, outorgaráselle certificado de participación activa, no suposto de ter superadas as probas avaliativas dos módulos.
Incompatibilidade.
A participación neste curso resultará incompatible coa admisión do alumno noutra actividade da AGASP que se desenvolva pola internet ou en edicións anteriores desta mesma temática.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 23 de abril de 2007.
Carlos Suárez-Mira Rodríguez
Director xeral da Academia Galega de Seguridade Pública
Ver referencia pdf "08400D011P036.PDF"